CELEX: 62010TN0420
Language: fi
Date: 2010-09-17 00:00:00
Title: Asia T-420/10: Kanne 17.9.2010 — Armani v. SMHV — Annunziata Del Preto (AJ AMICI JUNIOR)

6.11.2010   
            
            
               FI
            
            
               Euroopan unionin virallinen lehti
            
            
               C 301/61
            
         Kanne 17.9.2010 — Armani v. SMHV — Annunziata Del Preto (AJ AMICI JUNIOR)
   (Asia T-420/10)
   ()
   2010/C 301/97
   Kannekirjelmän kieli: italia
   
      Asianosaiset
   
   
      Kantaja: Georgio Armani SpA (Milano, Italia) (edustaja(t): avvocato M. Rapisardi)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Annunziata Del Prete (Napoli, Italia)
   
      Vaatimukset
   
   
               —
            
            
               Toisen valituslautakunnan päätös R1360/2009-2 on kumottava, koska siinä on sovellettu väärin ja rikottu asetuksen N:o 40/94 8 artiklan 1 kohdan b alakohtaa sen vuoksi, ettei kyseisten tavaramerkkien välillä ole katsottu olevan sekaannusvaaraa
            
         
               —
            
            
               Kantajan vaatimukset on hyväksyttävä sellaisina kuin ne esitettiin väitemenettelyssä ja väiteosaston tekemän päätöksen mukaisesti
            
         
               —
            
            
               Annunziata Del Preten hakemus nro 6 314 462 yhteisön tavaramerkiksi on asetuksen N:o 207/2009 8 artiklan 1 kohdan b alakohdan perusteella hylättävä siinä yksilöityjen tavaroiden ja palvelujen osalta
            
         
               —
            
            
               SMHV on velvoitettava panemaan päätös täytäntöön ja olemaan hyväksymättä tavaramerkin ”AJ AMICI JUNIOR” rekisteröintiä
            
         
               —
            
            
               SMHV on velvoitettava yhdessä tai erikseen Annunziata Del Preten kanssa korvaamaan kaikki GIORGIO ARMANI SpA:n oikeudenkäyntikulut koko menettelyn ajalta
            
         
               —
            
            
               Riidanalaisen päätöksen tultua kumotuksi on päätettävä, että kantajalle on korvattava sille tästä menettelystä aiheutuneet kulut, mukaan lukien 2.5.1991 annetun työjärjestyksen 91B artiklan perusteella tehdystä valituksesta aiheutuneet kulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Annunziata Del Prete
   
      Haettu yhteisön tavaramerkki: Kuviomerkki, johon sisältyy sanamerkki ”AJ Amici Junior” (rekisteröintihakemus nro 6 314 462) luokkiin 9, 25 ja 35 kuuluvien tavaroiden ja palvelujen merkitsemistä varten
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja.
   
      Tavaramerkki- tai merkkioikeus, johon väitemenettelyssä on vedottu: Italialainen sanamerkki, johon sisältyy sanaosa ”AJ Armani Jeans” (nro 912 114) luokkiin 9, 25 ja 35 kuuluville tavaroille ja palveluille, ja italialainen sanamerkki, joka sisältää sanaosan ”ARMANI JUNIOR” (nro 998 554) luokkiin 25 ja 35 kuuluville tavaroille.
   
      Väiteosaston ratkaisu: Väite hyväksytään.
   
      Valituslautakunnan ratkaisu: Valitus hyväksytään.
   
      Kanneperusteet: Asetuksen N:o 207/2009 8 artiklan 1 kohdan b alakohtaa on rikottu kyseisten merkkien välisen sekaannusvaaran ja niillä merkittävien tavaroiden välisen sekaannusvaaran osalta.